نظرآ لكثرة التسألات عن طلعة الوزير والبس والاقاويل نظرآ لكثرة التسألات عن طلعة الوزير والبس والاقاويل راح اقول لكم بالتفصيل اللي صار رحنا الوزاره 8 بنات كلهم جدد وما معنا احد قد طلع قبل كذا واللي اعرفهم منهم بديله ترجو ربها وحضرت اللقاء نهور وللاسف تاخر الوزير ومسكت طريق الجبيل راجعه ديرتها وحده اسمها منيره تكلمت وقدمت معروض عن قضية علم الحيوان واربع بنات اخريات جدد جاء الوزير منيره علم حيوان كلمته قبلنا وللاسف طلعت وخافت ترجع تسمعه معنا طبعآ الوزير كان يجلس بجانبه صالح الحميدي على كرسي يستمع ومعهم حرس وموظفين المهم يوم جاء دورنا احنا ما تكلمنا على طول تكلم الوزير وراح يتكلم كعادته التعليم جدارآ قصير وان المراءه لابد من فتح عدة مجالات لها وان هناك الكثير من المتقدمات يبون تعييين استغربت كلامه سلبي جدآ>> لا تستعجلون طلع ما يدري عن شي قلت له احنا البديلات المستثنيات وش صار في موضوعنا قال للان ما جاء رد الديوان هنا انفجرت ورحت ابكي وقلت له جداره وما راح ادخلها لاني علم حيوان و9 سنوات متخرجه انتظر 10 زياده وتثبيت للان يا سمو الوزير الديوان رد على التربيه ووصلكم رده نظر في الحميدي قال الحميدي نعم >> يالبى ذا الخشم قال نعم رد الديوان على البديلات وامرنا بتشكيل لجنه لتثبيتهن بالحرف طبعآ قال الوزير رد والله ما دري لان عندي مشاغل لكن ان شاء الله اموركن بخير وراح يدرس موضوعكن >> ياكبر الدجه اللي براسك نايم في 6 مليار ثمن المشاريع الجديده والله يا بنات ياكبر راحتي يوم عرفت انه دجه ولا يدري المهم طلعت انا ووحده هالوحده وقلت لها ماني رايحه البيت الين اكلم الحميدي براسه وارتاح ناديت الحميدي وقلت له ابيك تكفى شوي قال الوزير هنا قال اموركم زينه وخلو موضوعكم عندي وزهلوه قلت خلاص اجل اجيك بكره >> يا داهيه خخخخ قال لا لا تعالي وش تبين اسالي قلت وش صار في موضوعنا قال موضوعكم فيه تثبيت وخلو امركم عندي باذن الله راح تتسهل اموركم قلت طيب الخدمه تبي مفاضله واحنا نرفض المفاضله قال الخدمه ما راح تفرض رائيها واحنا نحتاجكم وباذن الله مافي شي من هالكلام وباذن الله بترضون سالته طيب متى تخلصون قال الان يتم جمع بيناتكم .. وراح تبداء اللجنه تجتمع حول موضوعنا الاسبوع الجاي على كلامه طلعت من عنده وانا فرحانه والحاله الننفسيه توب وهذا كل اللي صار وزير التربيه كان سلبي لانه بالمختصر رفع الخطاب ونسى الموضوع واللي مهتم بموضوعنا وماشي فيه هو صالح الحميدي ايه اثناء هذا كله والربكه كلمتني روتانا وتكلمت مع الرجال وانا والله مدري اني على الهواء الين قال فاصل ونواااااااااااصل >> للان منقهره اني مادريت خبر منقول من ام نووودي